Súradnice: 49°37′47″S 17°20′26″V﻿ / ﻿49,629784°S 17,340539°V﻿ / 49.629784; 17.340539

**Svatý Kopeček** (nem. *Heiligenberg* alebo *Mariendorf*) je bývalá moravská obec, súčasná mestská štvrť, katastrálne územie štatutárneho mesta Olomouca a významné pútnické miesto, ktoré navštívil svätý Ján Pavol II. Nachádza sa na severovýchode štatutárneho mesta v nadmorskej výške 393 m.n.m, vzdialený 7 kilometrov od centra. V roku 2011 tu žilo 792 obyvateľov v 228 domoch.

Nachádza sa tu veľkolepá bazilika Navštívenia Panny Márie, dominanta okresu Olomouc, pri ktorej každoročne konajú veľké púte. Okrem pútnického miesta sa v katastri Svatého Kopečka náchádza aj Zoologická záhrada Olomouc. Slúži ako rekreačné miesto Olomoučanov.

Súčasťou Olomouca je od roku 1974.

Dejiny
------

### Vznik osady

Ešte v 17. storočí bola oblasť Svatého Kopečka pokrytá lesom. Medzi rokmi 1629 a 1632 tu dal olomoucký mešťan a obchodník s vínom Jan Andrýsek postaviť mariánsku kaplnku, jej správy sa ujal kláštor Hradisko. Už vroku 1654 však bola kaplnka zničená švedskou armádou. Zásluhami kláštora bola ale vzápätí obnovená a v rokoch 1669 až 1679 prestavaná na väčší kostol, ku ktorému ešte boli po roku 1712 pristavané bočné krídla a ďalšie objekty. Už skôr tu bol aj špitál sv. Norberta alebo pútny dom, ten však 28. októbra 1705 vyhorel. Pri požiari zahynulo 121 pútnikov. Nad ich hrobom bola roku 1718 postavená kaplnka svätej Barbory. Chrám Navštívenia Panny Márie sa postupne stal cieľom procesií zo širokého okolia a okolo neho a susedného tu zriadeného hospodárskeho dvora vyrástla malá osada. Nemeckí osadníci ju nazývali *Heiligenberg* alebo *Mariendorf*, Česi okrem Svatého Kopečka aj Svatá Hora.

### Vzostup a pád

Svatý Kopeček sa postupne stal strediskom celej oblasti, pretože tu roku 1784 vznika škola a o rok neskôr, roku 1785, bola zriadená nová farnosť. Farský obvod zahrňoval aj obce Droždín, Lošov, Radíkov a Samotišky. Po reformách Jozefa II. sa ale Svatý Kopeček dostal do krízy, púte boli zakázané, špitál bol zrušený a hospodársky dvor bol skonfiškovaný. Premonštráti sa sem zo Strahova vrátili až v roku 1846 a celý areál obnovili. Roku 1850 sa tunajšia osada, v ktorej vtedy žilo 487 prevažne českých obyvateľov, stala samostatnou politickou obcou. Zhruba polovica tunajších obyvateľov dochádzala za prácou do do tovární Kosmos v Hodolanoch a Moravia v Mariánskom údolí. Významná časť obyvateľstva sa ale živila obchodom, ktorý vďaka častým púťam prekvital. Zvláštne obchodíky zvané „*bódky*" pri južnej strane kostola boli pre tento priestor vždy typické.

Zloženie obyvateľstva sa prejavilo aj v tom, že aj keď tu bola silná sociálna demokracia a pôsobila tu Robotnícka telocvičná jednota, voľby pravidelne vyhrávali ľudovci a svoju činnosť prevádzkovali spolky na nich naviazané, napríklad Orel, alebo Matice svatokopecká.

Františkánky tu otvorili opatrovňu malých detí a premonštrátky pod názvom *Norbertinum* sirotčinec, bola tu aj stredná škola pražských dominkánov a ďalšie cirkevné inštitúcie.

### Diktatúra proletariátu

Vstup do svatokopečkovskej ZOO
Potom čo sa dostali k moci komunisti a nastolili v Česko-Slovensku totalitný režim, boli v roku 1950 miestni kňazi a rehoľné sestry odvezení do internačného tábora a cirkevné budovy prešli pod správu štátu a boli využívané inak: vznikol tu ústav pre deti s poruchami sluchu, škola pre zle hovoriacich, internátne a detské domovy atď. V roku 1952 bola otvorená Zoologická záhrada.

V roku 1959 bolo z názvu obce na čas odstránené slovo „Svatý" a k 1. júlu 1974 bola obec pričlenená k Olomoucu ako nová mestská časť.

### Ján Pavol II.

Pútny chrám Navštívenia Panny Márie bol pri návšteve dnes už svätého pápeža Jána Pavla II. a jeho stretnutí s moravskou mládežou dňa 21. mája 1995 svätým otcom prehlásený za baziliku minor. Dňa 17. mája 2015 bol pri spomienkovej svätej omši celebrovanej sekretárom Jána Pavla II. Stanislawom kardinálom Dziwiszom, uložený neďaleko hrobu sv. Viktora reliviár s krvou Jána Pavla II. Zhromaždenie pozdravil prostredníctvom televízneho prenosu z Ríma svätý otec pápež František pred obednou modlitbou Anjel Pána.

### Súčasnosť

Areál Svatého Kopečka je hojne navštevovaný ako miestnymi, tak aj turistami. V roku 2018 bol pútnícky areál zaradený medzi české národné kultúrne pamiatky.

Obyvateľstvo
------------

Podľa údajov sčítania ľudu, domov a bytov z roku 2011 žilo na Svatom Kopečku v tom roku v 228 domoch žilo 792 obyvateľov.

Vývoj počtu obyvateľov podľa sčítaní ľudu| Rok | 1869 | 1880 | 1890 | 1900 | 1910 | 1921 | 1930 |
| --- | --- | --- | --- | --- | --- | --- | --- |
| Obyvateľov | 605 | 627 | 597 | 659 | 789 | 791 | 907 |
| Domů | 82 | 91 | 94 | 104 | 109 | 112 | 143 |
| Rok | 1950 | 1961 | 1970 | 1980 | 1991 | 2001 | 2011 |
| Obyvateľov | 905 | 822 | 789 | 931 | 843 | 794 | 792 |
| Domů | 162 | 141 | 169 | 185 | 205 | 203 | 228 |

1. ↑  Z toho 877 osôb národnosti československej, 26 nemeckej a 4 ostatných.

Interiér baziliky Navštívenia Panny Márie

Osobnosti
---------

Svatý Kopeček je rodiskom Karla Svolinského (\* 1896 – † 1986), národného umelca, maliara a grafika. Pobýval tu tiež Jiří Wolker, ktorý tu v roku 1921 napísal relatívne rozsiahlu lyricko-epickú báseň *Svatý Kopeček*. Tvorili tu aj výtvarníci Bohumír Dvorský, Stanislav Menšík a Cyril Bouda, sochár Josef Stárek, spisovateľ Stanislav Krejčí a iní. 

Dňa 14. novembra 1955 tu zomrel maliar Jindřich Lenhart, na ktorého hrobe stojí: *„Zde zemřel malíř, jenž miloval tento kraj".* Dňa 20. augusta 1975 tu poslednýkrát vydýchol spisovateľ Oldřich Králík.

Doprava
-------

Na Svatý Kopeček jazdí autobusová linka 11 z hlavnej stanice a v lete aj rýchlospoj 111. Obe sú prevádzkované Dopravným podnikom mesta Olomouca. Dá sa tu ale dostať aj medzimestskou linkou číslo 891342 spoločnosti Arriva Morava.

Na území Svatého Kopečku sa nachádzajú tieto zastávky:

* Svatý Kopeček, bazilika
* Svatý Kopeček, ZOO

Fotogaléria
-----------

* Pohľad na baziliku Navštívenia Panny Márie zo ZooPohľad na baziliku Navštívenia Panny Márie zo Zoo
* Predajné stánky pri bazilikePredajné stánky pri bazilike
* Pôvodní pútny domPôvodní pútny dom
* Bývalý špitálBývalý špitál
* Kaplnka sv. BarboryKaplnka sv. Barbory
* Pútna alejaPútna aleja
* Súsošie sv. Jana NepomuckéhoSúsošie sv. Jana Nepomuckého
* Dom Jiřího WolkeraDom Jiřího Wolkera

Pozri aj
--------

* Bazilika Navštívenia Panny Márie

Iné projekty
------------

Commons
* Spolupracuj na Commons Commons ponúka multimediálne súbory na tému **Svatý Kopeček (Olomouc)**

Zdroj
-----

*Tento článok je čiastočný alebo úplný preklad článku Svatý Kopeček (Olomouc) na českej Wikipédii.*

| * z
* d
* u
Štatutárne mesto Olomouc |
| --- |
| Mestské časti | 
* Bělidla
* Černovír
* Droždín
* Hejčín
* Hodolany
* Holice
* Chomoutov
* Chválkovice
* Klášterní Hradisko
* Lazce
* Lošov
* Nedvězí
* Nemilany
* Neředín
* Nová Ulice
* Nové Sady
* Nový Svět
* Olomouc
* Pavlovičky
* Povel
* Radíkov
* Řepčín
* Slavonín
* Svatý Kopeček
* Topolany
* Týneček

 | Erb Olomouca |
| Budovy, pamiatky a stavby | 
* Arcibiskupský palác
* Bazilika Navštívenia Panny Márie
* Červený kostol
* Chrám svätého Gorazda
* Jezuitská kolej
* Katedrála svätého Václava
* Kostol svätej Barbory
* Mariánsky stĺp
* Olomoucký orloj
* Stĺp Najsvätejšej Trojice

 |
| Dejiny | 
* Pevnosť mesta Olomouc
* Veľký Olomouc

 |
| Doprava | 
* Autobusová doprava v Olomouci
* Električková doprava v Olomouci
* Olomouc hlavní nádraží

 |
| Geografia | 
* Bázlerova pískovna
* Bystřice
* Horní náměstí
* Náměstí Republiky

 |
| Kultúra | 
* Academia Film Olomouc
* Flora Olomouc
* Pevnost poznání
* Vlastivedné múzeum v Olomouci

 |
| Školy a verejné inštitúcie | 
* Slovanské gymnázium
* Univerzita Palackého v Olomouci
* Vedecká knižnica v Olomouci
* Vrchný súd v Olomouci

 |
| Náboženstvo | 
* Olomoucká arcidiecéza
* Olomoucko-brnianska pravoslávna eparchia

 |
| Šport | 
* Andrův stadion
* DHK ZORA Olomouc
* HC Olomouc
* SK Sigma Olomouc

 |